
Jurnalistul Cornel Nistorescu susține 
că Diana Șoșoacă este o diversiune 
a statului paralel 

Scandalul iscat în Parlamentul României cu ocazia dezbaterii 
bugetului pe anul 2024 între Diana Șoșoacă și George Simion 
I-a atras atenţia și jurnalistului Cornel Nistorescu. 


Acesta este de părere ca acest scandal ne-a descalificat pe toți 
și a depășit toate precedentele, logica, bunul-simţ și 
regulamentul de funcţionare al Camerelor din Parlament. Mai 
mult, Nistorescu , susține că a participat la o tentativă de 
scandal a soţului Dianei Șoșoacă la adresa profesorului Andrei 
Marga , pusă la cale în timpul unei dezbateri la Miercurea Ciuc 
și că o suspectează pe Diana Șoșoacă și de această dată de 
circ pus la cale. 


Mai mult , Cornel Nistorescu , susţine că , citez : „ În scenele 
din Parlament, s-a văzut de departe că ea a plusat cu orice 
preţ pentru declanșarea unui scandal. L-a căutat cu lumânarea. 
Mult prea grotesc, mult peste măsură, mult prea provocator ca 
să i se fi năzărit din senin. Se purta ca o coană Miţă care abia 
aștepta o îmbrânceală, o înjurătură sau să primească o palmă 
ca să anunţe „plângere și proces penal”. 


Jurnalistul este de părere că statul paralel cu toți slujitorii lui 
trimiși pe scenă, cu toate instituţiile penetrate, se străduiesc 
să-l blocheze pe George Simion din ascensiunea sa electorală. 


